Mei Matsuoka

Darlunydd ac awdures llyfrau plant Japaneaidd-Seisnig yw Mei Matsuoka (ganwyd 27 Mawrth 1981).

Bywgraffiad
Ganwyd Matsuoka yn Suginami-ku, Tokyo, Japan. Treuliodd ei phlentyndod cynnar yno cyn symyd i Loegr pan oedd yn 11 oed, gan setlo yn y Cotswolds.

Graddiodd o Brifysgol Kingston gyda BA Anrhydedd mewn darlunio. Ers hynny mae hi wedi bod yn gweithio fel darlunydd llawrydd, gan arbenigo mewn llyfrau plant.

Ysgrifennodd a darluniodd Matsuoka Ten-san, Kame-san and Muri-san go on a Journey, ac enillodd gystadleuaeth blynyddol yr "'Aozora' Environmental Picture Book". Enillodd Burger Boy gan Alan Durant wobr "Portsmouth Children's Book" yn Ionawr 2007.

Ysgrifennodd a darluniodd Matsuoke ei llyfr Footprints in the Snow, a gyhoeddwyd gan Andersen Press yn 2007. Ymddangosodd y llyfr ar restr fer "Read it Again! The Cambridgeshire Children's Picture Book Awards" yn Rhagfyr 2007. Yn Ionawr 2008, ymddangosodd y llyfr ar restr hir "Big Pictures's "Best New Illustrator Award" y Booktrust. Mae Footprints in the Snow hefyd wedi cael ei enwebu ar gyfer Medal Kate Greenaway 2009.

Cyfieithwyd Footprints in the Snow i'r Gymraeg, ac fe'i gyhoeddwyd gan Gymdeithas Lyfrau Ceredigion o dan y teitl Olion yn yr Eira, a roedd yn ddegfed ar restr Cyngor Llyfrau Cymru o werthwyr gorau plant ym Medi 2007.

Gwaith
 Mei Matsuoka, Ten-san, Kame-san and Muri-san go on a Journey, (All Nippon Airlines, 2005)
 Alan Durant, Burger Boy (Andersen Press, 2005)
 Boris von Smercek, Hannibals Marchen (Simon & Schuster, 2006)
 Julia Hubery, A Friend for All Seasons (Simon & Schuster, 2006)
 Mei Matsuoka, Footprints in the Snow (Andersen Press, 2007) 

Cyfeiriadau

Dolenni allanol
Gwefan swyddogol 

Categori:Darlunwyr o Japan
Categori:Darlunwyr o Loegr
Categori:Darlunwyr llyfrau plant
Categori:Genedigaethau 1981
Categori:Llenorion plant
Categori:Pobl o Tokyo